बलिया। पंचायतों के तहत विकास कार्यों में प्रयोग होने वाले सामग्रियों का संशोधित नया रेट पिछले गुरुवार से लागू हो गया है। इसकी जानकारी देते हुए प्रधान संघ के जिलाध्यक्ष श्रीनिवास मिश्र और जिला प्रभारी त्रिलोकी नाथ पांडेय ने बताया कि इस संबंध में प्रधान संघ के पदाधिकारियों ने जिलाधिकारी को पहले ही शिकायती पत्र दिया था। जिसमें कहा गया था कि शासन की ओर से जारी धन के सापेक्ष वास्तव में बाजार उत्पादों का मूल्य अधिक होता है। ऐसे में ग्रामीण क्षेत्रों में विकास कार्यों को मूर्तरूप देना प्रधानों के लिए कठिन चुनौतीपूर्ण समस्या बन गया है। डीएम ने पीडब्लूडी के अधीक्षण अभियंता को नया संशोधित रेट लागू करने का निर्देश दिया था। नए रेट के अनुसार ईंट का मूल्य चार हजार 250 रुपए प्रति हजार, सीमेंट 320 रुपए प्रति बोरी एवं सरिया पांच हजार रुपए प्रति एमटी होगा।